AJAKOHAST OTSE TAEVAST
Tere tulemast vaatama saadet "Ajakohast otse taevast"!
Tore, et oled meid vaatamas.
Jumal on ikka see sama.
Me võime küll muutuda aja möödudes, kuid Tema ei muutu kunagi, Ta on hea.
Jumal on sinu poolt ja armastab sind
ning tahab teha palju head su elus.
Tasub jääda meid vaatama,
sest usun, et Jumal tahab anda sulle midagi.
Vahel Ta küll toimetab kiiresti,
kuid samas usun, et Ta ka tahab, et annaksime Talle ka aega.
Olen mõelnud selle piiblisalmi peale:
"Tulge Jumala ligi, siis Tema tuleb teie ligi."
Kuigi me sooviks sageli, et see oleks hoopis vastupidi:
et kui Jumal tuleb minu ligi, siis võib-olla...
vaadates enne, kas Ta ikka on hea
ja tunnetades Teda ehk jõulude ajal kirikus,
võiksin ehk kaaluda Talle oma elu andmist.
Kuid Jumal pole selline.
Ta ei mängi meiega.
Ta ajab "ausat äri", soovides näha inimese tegelikku südant;
seda, kas ta on ikka siiras? Kas ta tõesti igatseb mu järele?
Usun, et Jumalast rääkides tuleb rääkida ka Tema pühadusest.
Meil on püha Piibel ja Püha Vaim; Jumal ka pühitseb inimesi,
kuid Jumal ise on ka püha.
Ta on püha Jumal, kuigi Jeesuse näol ka inimese kujuna.
Ehk, mida öelda tahan, on see, et Jumal pole meile lihtsalt mingi semu,
vaid Ta on püha, Ta on suur, Ta on kõikvõimas, istudes oma troonil.
Ta armastab inimesi ja otsib neid,
soovides, et oleksime siirad ja ehedad kõigis oma kavatsustes.
Kuid samas, kas pole imeline, et lisaks kõigele loetletule,
on Ta siiski ka me parim sõber.
Nii on, kuid samas mu mõte on siiski see,
et kui meie tuleme Tema ligi, siis Tema tuleb ka meie ligi.
Pia, sa käisid mõnda aega tagasi Tansaanias? - No nii nagu sinagi!
Me mõlemad käisime seal ja meil oli tore aeg.
Osad teist teadsid, et läheme sinna misjonireisile
ja ka me uudiskirjadest ning saadetest on näha, et me käime erimaades.
Mitte küll tihti, aga aegajalt siiski.
Enamuse ajast viibime siiski Soomes,
tundes rõõmu oma kodust ja sellest, et oleme soomlased.
Nii et igakord, kui välismaalt koju tuleme ja lennujaamast välja astume,
on ikka hea tunne küll.
Just, kuigi tore on ju ka käia erinevates paikades
ja jagada ka sellest heast, mis meile on osaks saanud.
Nii on. Samas usun, et Soome on väga hea maa, kus elada ja olla.
Kuid Tansaanias olles olid meil ka ilmaga seoses teatud lood...
Jaa. Seal oli juba hommikust alates üle +30C* sooja.
Ma istusin terve hommiku autos, millega meid piiblikooli sõidutati,
sest seal oli õhukonditsioneer ja seetõttu mõnus jahe.
Tahtsin veel Piale öelda, et: "Kuule, täna polegi nii palav!",
kui korraga nägin autos termomeetrit, mis näitas +32C* sooja, nii et ikka palav.
Kuid Jumal oli meiega ja aitas meid.
Meil olid seal ka väikesed vahejuhtumid,
mille käigus varastati me mobiilid, päikeseprillid, käekell jms.
Kuid samas olid need vaid asjad... - Ja neid on võimalik uued osta.
Ühel tänaval tulid meile kaks meest suurte Aafrika nugadega vastu.
Meil oli jäänud paar vaba päeva ja me kõndisime vanalinnas ringi,
nii et nad tulid oma nugadega ja andsid mõista,
et neil on tõsi taga saamaks kätte kõik see, mis meil siis kaasas oli.
Ega palju küll polnud - eelkõige mobiiltelefonid,
nii et kõik me kontaktid läksid kaotsi.
Kui sinu oma oli üks nende seast, pead meile need uuesti saatma.
Ja muigugi mobiilides olnud fotod... - Jaa, need läksid ka.
Kuid samas on see siiski kõik tühiasi...
Just, võrreldes selle imelise ajaga, mis meil seal oli.
Hakan õpetas piiblikoolis
ja pidas erinevaid teenistusi nii pastoritele kui tavainimestele.
See oli tõeliselt julgustav
ja valmistas neile palju head meelt, kuna nad vajavad õpetust.
Seal on tekkinud palju uusi kogudusi ja värsked pastorid käisid piiblikoolis.
Seal on palju noori - eriti meiega võrreldes!
Sealne, üsna uue koguduste liidu piiskop oli u 40 aastane.
Ehk siis, neil puudub selline elukogemus nagu meil
ja seetõttu nad võtsid ka meid kui ema ja isa, kes on tulnud veidi appi.
Kuid mõeldes ka Pauluse misjonireisidele
ja sellele, kuidas teda kividega loobiti,
siis huvitav, mis tunne see küll olla võis?
"Oo, see oli kohutav!"
Arvata võib, et see oli kohutav, kui need kõvad kivid teda tabasid.
Seda enam, et inimesed loopisid seni, kuni olid kindlad, et sihtmärk on surnud;
et nende eesmärk on täidetud.
Kuid Pauluse sõbrad ja kaaskondlased seisid ta ümber ja palvetasid,
nii et Paulus tuli tagasi elule. Tänu Jumalale selle eest!
Ja järgmisel päeval oli ta taas toimetamas.
Nii et ta oli üks raudne kuju! Tänu Püha Vaimu väele muidugi.
Nii et midagi sarnast kogesime Tansaaniaski olles.
Samas pastorid ja kogudused olid meie vastu äärmiselt sõbralikud,
aidates meid kõikvõimalikel viisidel.
Nii et meil oli hea aeg seal.
Kõige selle taustal võib ka väita,
et neis asjus on nad Põhjamaadest - Soomest, Rootsist, Norrast - kõvasti ees.
Nad austavad jumalasulaseid ja annavad oma parima nende nimel.
Nii teenindasid nad meidki,
tulles meile igale poole vastu ja viies meid tagasi koju.
Mida iganes vajasime - ikka oli keegi meie jaoks olemas,
käitudes väga lugupidavalt meie suhtes.
See on midagi, mida vajaksime ka Soomes.
Kuid nüüd meie põhiteema juurde,
sest "Ajakohast otse taevast" on õpetussaade.
Samas ei lähe me oma õpetusega liialt sügavale,
vaid tahame anda inimestele "palasid", mis on tähtsad ja abiks neile.
Ja kuigi ma olen ühest küljest igati teoloogilise õpetuse poolt,
siis samas ainuüksi peatäiest teoloogiast ehk kõige teadmisest pole kasu.
Õpetus peab olema midagi, mida saab praktiliselt rakendada -
ka oma igapäeva elus. Ma igatsen selle järele kõige enam.
Me ei väida siinkohal, et valima peab emma kumma vahel,
sest tegelikult vajame mõlemaid.
Nii et me kahtlemata vajame teoloogiat - õpetust Jumalast,
kuid see on pigem teoloogiliste seminaride ja piiblikoolide teema,
kus koolitatakse välja pastoreid ja vaimulikke.
Oleme igati selle poolt ja tahame isegi julgustada sind,
et kui Jumal on sind kõnetamas ja suunamas õppima vaimulikuks tööks,
siis kindlasti tee seda!
Kuid meie enda saade tugineb pigem Jeesuse palvele:
"Meie igapäevast leiba anna meile tänapäev.",
kus me võtame seda ka kui vaimset toidust.
Enne, kui läheme tänase teema juurde,
tahaksin rääkida pisut selle saate majanduslikust küljest.
Osa meie "üksusest" koosneb minust ja Piast,
kes me omakorda esindame Elu Sõna meedia -ja kampaaniatööd.
Kuid lisaks sellele on muidugi TV7, kelle eest oleme Jumalale nii tänulikud.
Ehk siis - meie toodame seda sarja ja TV7 saadab selle eetrisse,
mis võimaldab sul meid näha nädalast nädalasse.
Me kohtame paljusid inimesi erinevates linnades, tänavatel,
kogudustes ja jumalateenistustel just tänu me saadetele.
Paljud on tulnud seetõttu me enda kogudussse Turus.
Ehk siis - ekraanil nähtavad Soome panga andmed ja kontaktid,
mis on leitavad ka meie kodulehelt www.elamansana.fi
võimaldavad sul annetada meie saate toetuseks vastavalt sellele,
kuidas sul on võimalik anda.
On seda siis palju või vähe - kuidas seda määratleda nagunii.
See, mis ühe jaoks on palju, on teise jaoks vaid peenraha ja vastupidi.
Ehk siis - mida iganes sa annad, sa annad kui Jumalale.
www.elamansana. fi
Tänu sinu toetusele saame jätkata ka selle saate tootmist.
Ja loomulikult on sul võimalus ka palvetada meie eest,
et meil ikka oleks, mida jagada ja millest saateid teha.
Sest kui on saated, siis on ka, mida eetrisse lasta.
Nii et täname sinu toetuse eest!
Kuid Pia, millest sa tahaks, et ma täna õpetaksin?
No ikka nendest põhiasjadest.
Kui sul on Piibel käepärast, siis ava sealt Matteuse 7 ptk.
Osad teist juba teavad, millest juttu tuleb;
teised ehk pole veel Piibliga nii tuttavad,
või on teinud sellega tutvust pigem telefoni kaudu.
Ma isegi loen Piiblit üsna tihti just mobiili kaudu,
mis samas põhjustab selle, et me ei õpi oma Piiblit raamatuna tundma.
Kuid sõltumata sellest, kust oma Piiblit loed,
on siiski oluline õppida tundma Piibli raamatuid.
Neid on nii Vanas kui Uues Testamendis
ja mingi hetk oleks tark nendega lähemalt tutvust teha.
Moosese raamatud - kokku 5 tk, siis Joosua raamat ja Kohtumõistjad.
Uude Testamenti jõudes ootavad meid ees
Matteuse, Markuse, Luuka ja Johannese evangeeliumid jne.
Kuid Matteuse 7 peatükk on üks tuntumaid piiblikohti üldse -
seal on Mäejutlus, mille Jeesus pidas ja mida väga paljud tulid kuulama.
Nende hulgas ka Jeesuse jüngrid,
kes nagunii olid alati seal, kus Jeesus liikus.
Ehk siis - kui sind pole õigel ajal kohal, peaksid küsima endalt,
kas oled ikka Jeesuse jünger või kelle jünger sa oled?
Nii et ole jünger!
Jüngrid istusid maha ja Jeesus hakkas õpetama.
Jeesus alustas oma õpetusega juba Matteuse 5 peatükis ja jätkas 6ndas,
öeldes: "Kui te palvetate, siis palvetage nii."
Ta ei öelnud, et:
"Kui teil tuleb tuju palvetada, siis võite ju paluda nii." Ei!
Ta ütles: "Kui te palute, siis..."
Ta õpetas seda juutidele,
aga muidugi ka teistele inimestele, kes tundsid huvi Jumala Sõna vastu.
Ja kui Ta siis on omadega valmis ning oleks aeg öelda: "Aamen"...
Võin siinkohal kinnitada, et need peatükid on väga sisukad.
Alates siis Matteuse 5 peatükist kuni 7 peatükini.
Matteuse 7:24 võtab Jeesus aga kõik võimsalt kokku,
olles suurepärane õpetaja ja sõna kuulutaja.
Ta ütleb: "Igaüks nüüd, kes neid mu sõnu kuuleb..."
Ta paneb rahva otsekui proovile, küsides: "Millest ma ka rääkisin?"
Sest Ta ütles: "Igaüks, kes kuuleb neid mu sõnu..."
Ta ei ütle, et inimestel ei võiks olla oma enda arvamusi vms,
aga Ta ütles: "Kui te kuulete neid mu sõnu"
ja lisaks sellele ka teete nende järgi.
Oleme oma saadeteski öelnud, et usk on tegu.
Ehk siis, usk tuleb kuuldust;
me kuuleme Jumala Sõna ja Jumal hakkab seeläbi mõjutama meid.
Ta puudutab me südameid nii oma Sõna kui ka Vaimu kaudu
ja ootab, et me teeks midagi sellega, mida oleme kuulnud.
Pia, sa ju mäletad seda kohta Roomlaste 10 ptk'st salmid 9-10?
"Kui sa oma suuga tunnistad ja südames usud..."
Just nimelt - kui oma südames usud ja seda suuga tunnistad.
Ühes teises kohas öeldakse, et: "Ma usun ja seetõttu ka räägin sellest."
Ehk siis, kui ma ei tee oma suud lahti ega vabasta seeläbi oma usku,
jääb see usk kuidagi rakendamata;
ma ei saa osa sellest väest, mida usk endas kannab.
Usk Jumalasse on üks võimas asi!
See muudab kogu su elu ja olukordi, suutes korda saata mida iganes.
Kõik on võimalik sellele, kes usub!
"Igaüks nüüd, kes neid mu sõnu kuuleb ja nende järgi teeb,
sarnaneb aruka mehega..." Ta sarnaneb aruka mehega.
Jeesus räägib seal ja ütleb, et see on tark tegu.
Sa võib-olla istud seal teleri taga ja mõtled endamisi:
"No kuidas ometi saab olla nii lapsik, et uskuda Jumalasse ja Ta Sõnasse?
Uskuda mingisse teksti, mis on 2000 a vana ja vanemgi veel?
Mina küll seda ei usu! Ma tahan olla ikka mõistlik inimene."
Aga tead, mis?
Kui sina tahad olla mõistlik, siis just usu Jumalasse
ja tee seda, mida Ta Jeesuse kaudu ütles.
"See sarnaneb aruka mehega, kes ehitas oma maja kaljule."
Igaüks meist saab aru, et Ta ei rääkinud mingist tavalisest elumajast,
vaid meie eludest kui sellisest, mis tuleb rajada kaljule.
Ja Ta jätkas:
"Ja sadas paduvihma ja tulid veevood ja puhusid tuuled
ning sööstsid vastu seda maja, aga see ei varisenud,
sest see oli rajatud kaljule.
Ja igaüks, kes neid mu sõnu kuuleb, ent nende järgi ei tee,
sarnaneb rumala mehega, kes ehitas oma maja liivale.
Ja sadas paduvihma ja tulid veevood ja puhusid tuuled
ning sööstsid vastu seda maja ja see varises
ja selle kokkuvarisemine oli ränk.”
Väga kurb lugu.
Sellele järgneb veel paar salmi, mis pole otseselt teemaga seotud,
aga kus on öeldud järgmist:
"Ja sündis, kui Jeesus oli need kõned lõpetanud,
et rahvahulgad olid vapustatud tema õpetusest,
sest ta õpetas neid nagu see, kellel on meelevald,
mitte nõnda nagu nende kirjatundjad."
Ehk siis - nad märkasid, et Jeesuse jutul oli sisu
ja see saatis korda selle, et inimesed hakkasid uskuma Jumalasse.
Inimesed otsekui plaksutasid käsi ja mõtlesid: "See on küll vinge!"
"Oleme kuulanud oma kirjatundjaid, kes ainult nõuavad koguaeg kõike,
aga sellest pole meile mingi kasu.
Kuid see Mees siin räägib samast Raamatust ja Jumalast,
Aabrahami, Iisaki ja Jaakobi Jumalast,
kuid selles peitub midagi palju enamat; selles peitub Jumala vägi päästeks!"
Samas peaksid selle lahti rääkima, mida see täpsemalt tähendab?
Me oleme küll kuulnud sellest Pühapäevakoolis
ja laulnud selleteemalisi laule,
kuid vähemalt tol ajal mina küll ei mõistnud, mida see tähendab?
Eks me kõik ole olnud lapsed ja lastele on teatud teadmatus lubatud.
Kui me aga kasvame ja seda ka vaimulikus mõttes, siis...
Mulle meenub siinkohal üks arutelu meie enda, Elu Sõna kogudusest,
et kui kaua võib inimene, kes on andnud oma elu Jumalale,
saanud päästetud ja sündinud uuesti, pidada end vastpäästetuks?
Sest me oleme harjunud ütlema, et:
"Nad on alles saanud päästetud, nii et peame olema nendega pikameelsed!"
Muidugi peame!
Ega lapsevanemad ju ka esita suuri nõudmisi oma 2-5 aastastele.
Kuid samas usun, et vaimumaailmas võivad asjad kulgeda palju kiiremini.
Lugedes Pauluse kirju, näeme, et ta räägib seal koguduse vanematest;
koguduse vaimulikest juhtidest.
Samas, sealsed kogudused polnud ju üldsegi mitte vanad
ja kõik, kes kogudusse kuulusid,
olid tulnud usule Pauluse kuulutustöö tulemusena.
Inimesed võtsid selle sõna vastu ja said päästetud.
Ja mingi aeg peale seda...
Mitte nüüd kuu või paari pärast, aga ehk 2-3 aasta pärast nägi Paulus,
et nad on piisavalt tugevad Jumalas,
et hakata võtma ka vastutust ja juhtida kogudust.
Mitte ainuüksi jutlustada, sest see on hoopis eraldi teema
ja jutlustama võib hakata palju varem.
Kuid see, et kanda vastutust inimeste füüsilise ja vaimse heaolu eest;
majandusasjade eest, mille eest samuti vaimne juht vastutab.
Selleks kõigeks pidi inimene ikka kasvama veidi.
Seetõttu usun, et 2-4 aastast piisab olemaks lihtsalt "vastpäästetud"
ja peale seda, kui võtame asju tõsiselt, hakkame ka juurduma ja kasvama.
Sa küsisid ennist, et mida see kõik tähendab?
Jeesus ütles, et kui me kuuleme Ta sõnu ja teeme nende järgi...
Soome keeles on üks sõna, mis pole just eriti soositud,
aga mis on siiski olemas ja mis on tähtis.
See sõna on: pöörduma ehk pöördumine.
Kui oled lugenud Apostlite tegude raamatut,
siis seal küsitakse Peetruse käest,
kui ta esimesel nelipüha päeval Jumala Sõna kuulutab,
"Mida me peame tegema?"
Inimesed kogesid patu valu ja tahtsid teada, mida neilt oodatakse?
Peetrus ütles: "Pöörduge! Parandage meelt, saage ristitud
ja te saate Püha Vaimu anni."
Ehk siis - te sünnite kui uuesti ja Jumala Vaim tuleb elama te sisse.
See ongi pöördumine.
Seetõttu ka - kui hakkame järgima Jeesust,
ei saa me seda teha kergekäeliselt.
Räägime sellest edasistes saadetes lähemalt,
aga meie, kes me oleme just selles eas nagu oleme
ja kuulutame Jumala Sõna ajal, mis on üsnagi raske -
kuigi Jumal on suur ja võimas,
siis oleme hakanud küsima: kuhu oleme teel?
Mis saab 20 aasta pärast?
Kuhu oleme teel 30 aasta pärast?
Uued vaimulikud juhid peavad mõistma,
et Hakan Westergard ei tee ega juhi enam 50 aasta pärast saateid.
Seetõttu peab leiduma teisi, kes ütlevad:
"See on see tee, seda mööda käige!"
Kuid nüüd palvetame üheskoos ja jätkame taas järgmisel nädalal,
nii et vaata meid ikka.
Pane kasvõi kell meie saate ajaks helisema,
et seda mitte maha magada.
Kuid siinkohal tahaksime õnnistada sind
ja paluda, et Jumal teeks oma töö
ja avaks su südamesilmad nägema ning kõrvad kuulma Tema elavat sõna.
Issand Jeesus,
ma tänan Sind, et Sa oled nii hea
ja Sul on nii palju imelisi ande, mida välja jagada.
Seetõttu palume praegu,
et me televaatajad, kes näevad ja kuulevad me saateid,
võiksid kogeda, kuidas Sinu poolt antud usuand
tuleb nende ellu.
Nad hakkavad uskuma ja lootma Sinu Sõna peale
ja hakkavad ka täitma Sinu sõna,
nähes seeläbi, kuidas rajatakse üht' maja vundamenti
ja kuidas see maja jääb püsima sõltumata erinevast ilmast
ja erinevatest olukordadest.
Nad näevad, et sa oled tõeline Jumal ja mitte lihtsalt mingi "usu asi";
Sa oled me elu ja seda ülirohkesti.
Õnnista ja hoia me vaatajaid kõigil nende eluteedel.
Sinu nimel, aamen.
Jumal õnnistagu sind ja nagu öeldud: vaata meid taas nädala pärast!
Kõike head!
Tõlge: Anne-Ly Raukas